**projektas**

**reg. Nr. T-99**

**2.13. darbotvarkės klausimas**

**Pasvalio rajono savivaldybės taryba**

**Sprendimas**

**Dėl 2021 METŲ žemės mokesčio tarifų ir neapmokestinamųjų žemės sklypų dydžių nustatymo**

2020 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos žemės mokesčio įstatymo 6 straipsniu, 8 straipsnio 2 dalies 3 punktu ir 3 dalimi, Pasvalio rajono savivaldybės taryba n u s p r e n d ž i a:

1. Nustatyti žemės mokesčio tarifus 2021 metams pagal žemės naudojimo paskirtį (procentais nuo žemės mokestinės vertės) (priedas).

2. Už nenaudojamus, apleistus žemės sklypus (žemės ūkio naudmenas) nustatyti 4 proc. žemės mokesčio tarifą nuo žemės mokestinės vertės.

3. Nustatyti 2021 metais neapmokestinamus žemės mokesčiu sklypų dydžius fiziniams asmenims, kuriems taikoma Žemės mokesčio įstatymo 8 straipsnio 2 dalies 3 punkte nustatyta lengvata:

3.1. 0,15 ha namų valdai kaimo teritorijoje;

3.2. 0,07 ha namų valdai Pasvalio ir Joniškėlio miestuose;

3.3. 1,5 ha žemės ūkio paskirties sklypams.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Finansų skyriaus vedėja

Dalė Petrėnienė

2020-05-05, tel. (8 451) 54 104

Pasvalio rajono savivaldybės tarybos

2020 m. gegužės d. sprendimo T1-

priedas

**Žemės mokesčio tarifai 2021 metams pagal žemės naudojimo paskirtį (procentais nuo žemės mokestinės vertės)**

|  |  |  |  |  |
| --- | --- | --- | --- | --- |
| Eil. Nr. | Paskirties / Naudojimo būdo kodas | Paskirties / Naudojimo būdo pavadinimas | Žemės mokesčių tarifas procentais | Verčių zonos \* |
| 1 | 2 | 3 | 4 | 5 |
| **1.** | 610 | **Žemės ūkio paskirties sklypai** | 1,2 |  |
| 1.1. | 300 | Mėgėjų sodų žemės sklypai | 1,5 |  |
| 1.2. | 301 | Specializuotų ūkių žemės sklypai | 1,2 |  |
| 1.3. | 302 | Rekreacinio naudojimo žemės sklypai | 1,5 |  |
| 1.4. | 303 | Kiti žemės ūkio paskirties sklypai | 1,2 |  |
| 1.5. | 329 | Sodininkų bendro naudojimo žemės sklypai | 1,5 |  |
| **2.** | **710** | **Miškų ūkio paskirties sklypai** | 1,5 |  |
| 2.1. | 304 | Ekosistemų apsaugos miškų sklypai | 1,5 |  |
| 2.2. | 305 | Rekreacinių miškų sklypai | 1,5 |  |
| 2.3. | 306 | Apsauginių miškų sklypai | 1,5 |  |
| 2.4. | 307 | Ūkinių miškų sklypai | 1,5 |  |
| **3.** | **810** | **Konservacinės paskirties žemės sklypai** | 2 |  |
| 3.1. | 313 | Kultūros paveldo objektų žemės sklypai | 2 |  |
| 3.2. | 326 | Gamtinių rezervatų žemės sklypai | 2 |  |
| **4.** | **820** | **Vandens ūkio paskirties žemės sklypai** | 2 |  |
| 4.1. | 308 | Ūkinei veiklai naudojami vandens telkiniai | 2 |  |
| 4.2. | 309 | Rekreaciniai vandens telkiniai | 2 |  |
| 4.3. | 310 | Ekosistemas saugantys vandens | 2 |  |
| 4.4. | 311 | Bendrojo naudojimo vandens telkiniai | 2 |  |
| **5.** | **920** | **Laisvos valstybinės žemės fondo** | **2** |  |
| **6.** | **992** | **Kita (vandens telkinys)** | **2** |  |
| **7.** | **995** | **Kitos paskirties žemės sklypai** |  |  |
| 7.1. | 314,327 | Gyvenamosios teritorijos | 0,75 |  |
| 7.2. | 315 | Visuomeninės paskirties teritorijos | 2 |  |
| 7.3. | 316 | Pramonės ir sandėliavimo objektų teritorijos | 1 |  |
| 7.4. | 317 | Komercinės paskirties objektų teritorijos | 1 |  |
| 7.5. | 318 | Inžinerinės infrastruktūros teritorijos | 2 |  |
| 7.6. | 319 | Rekreacinės teritorijos | 1,5 |  |
| 7.7. | 320 | Bendro naudojimo teritorijos | 2 |  |
| 7.8 | 321 | Naudingųjų iškasenų teritorijos | 2 |  |
| 7.9. | 322 | Teritorijos krašto apsaugai | 2 |  |
| 7.10. | 323 | Atliekų saugojimo teritorijos | 2 |  |
| 7.11. | 324 | Atskirųjų želdynų teritorijos | 2 |  |
| 7.12. | 325 | Teritorijos valstybės sienos apsaugai | 2 |  |
| 7.13. | 330 | Vienbučių ir dvibučių gyvenamųjų pastatų teritorijos | 0,75 |  |
| 7.14. | 331 | Daugiabučių gyvenamųjų pastatų ir bendrabučių statybos | 0,75 |  |
| 7.15. | 332 | Susisiekimo ir inžinerinių komunikacijų aptarnavimo objektų teritorijos | 2 |  |
| 7.16. | 333 | Susisiekimo ir inžinerinių tinklų koridorių teritorijos | 2 |  |
| **8.** | **Visiems kitiems šios lentelės 1**–**7 punktuose nenurodytiems žemės sklypams** | | **2** |  |
|  |  |  |  |  |
|  |  |  |  |  |
| \* Jei tarifas tam tikroms žemės sklypų paskirtims su nustatytais būdais skiriamas dar ir pagal verčių zonas, tokiu atveju reikia pridėti tiek eilučių su paskirtimi, būdu, kiek verčių zonų turės skirtingus tarifus. | | | | |

Pasvalio rajono savivaldybės tarybai

**AIŠKINAMASIS RAŠTAS**

**Dėl 2021 METŲ žemės mokesčio tarifų ir neapmokestinamųjų žemės sklypų dydžių nustatymo**

**2020-05-06**

Pasvalys

**1. Problemos esmė.** Sprendimo projektas parengtas vadovaujantis Valstybinės mokesčių inspekcijos prie Lietuvos Respublikos finansų ministerijos 2015 m. gegužės 6 d. raštu Nr. (30.3-30-2)-R-33526 „Dėl sprendimų priėmimo“ nustatyta forma. Tarifai nustatyti pagal Nekilnojamojo turto registre naudojamas žemės sklypų naudojimo pagrindines paskirtis, nurodant paskirties kodą.

2019 m. birželio 13 d. buvo priimtas Lietuvos Respublikos žemės mokesčio įstatymo Nr. I-2675 2 ir 6 straipsnių pakeitimo įstatymas Nr. XIII-2245 (toliau – Pakeitimo įstatymas).

Pakeitimo įstatymas įsigaliojo nuo 2020 m. sausio 1 dienos. Pakeitimo įstatyme priimti ŽMĮ 6 straipsnio 2 ir 4 dalių pakeitimai taikomi nustatant žemės mokesčio tarifus 2021 metams ir vėlesniems mokestiniams laikotarpiams:

1. Pagal ŽMĮ 6 straipsnio 2 dalies pakeitimus žemės mokesčio tarifų nustatymo laikotarpis pailgintas **iki liepos 1 dienos** (pagal iki 2019-12-31 galiojusiais nuostatas, tarifai kitam mokestiniam laikotarpiui turėjo būti nustatomi iki birželio 1 d.). Nuostatos dėl tarifų nustatymo tais metais, kai atliktas masinis vertinimas (kuris atliekamas kas 5 metus), nebuvo keičiamos ir lieka galioti, jog tais atvejais, kai nustatoma nauja žemės mokestinė vertė, tarifai kitam mokestiniam laikotarpiui turi būti nustatomi iki einamojo mokestinio laikotarpio gruodžio 1 dienos.

ŽMĮ 6 straipsnio 2 dalis papildyta nuostata, jog, jei savivaldybės taryba nurodytais terminais nenustato naujų konkrečių mokesčio tarifų, kitą mokestinį laikotarpį galioja paskutiniai nustatyti konkretūs mokesčio tarifai, t. y. kitą mokestinį laikotarpį galioja vėliausiu savivaldybės tarybos sprendimu patvirtinti tarifai. Vadinasi, pagal nuo 2020 m. sausio 1 d. įsigaliojusias Pakeitimo įstatymo nuostatas, jei savivaldybės taryba iki 2020 m. liepos 1 d. nepriims sprendimo dėl 2021 m. taikytinų žemės mokesčio tarifų (ar tokį sprendimą priims po 2020 m. liepos 1 d.), tai apskaičiuojant 2021 m. žemės mokestį bus taikomas ankstesnis 2019 m. priimtas savivaldybės tarybos sprendimas, t. y. žemės mokestis tiek 2020 m., tiek ir 2021 m. bus apskaičiuojamas pagal 2019 m. savivaldybės tarybos sprendimu patvirtintus tarifus.

Pavyzdys

|  |
| --- |
| Savivaldybės taryba iki 2020 m. liepos 1 d. nepriėmė sprendimo dėl 2021 m. taikytinų žemės mokesčio tarifų, o paskutinis sprendimas dėl žemės mokesčio tarifų nustatymo buvo priimtas 2019 m. gegužės 20 dieną. Tokiu atveju, 2021 metais tokios savivaldybės teritorijoje bus taikomi 2019 m. gegužės 20 d. sprendimu nustatyti žemės mokesčio tarifai. |

2. Pagal ŽMĮ 6 straipsnio 4 dalies pakeitimus, jei savivaldybės taryba kito mokestinio laikotarpio konkrečius mokesčio tarifus nustatys ar pakeis po ŽMĮ 6 straipsnio 2 dalyje nurodytų terminų, tai nustatytieji (pakeisti) konkretūs mokesčio tarifai toje savivaldybės teritorijoje bus taikomi ne kitą, o dar kitą mokestinį laikotarpį. Vadinasi, jei savivaldybės taryba sprendimą dėl 2021 m. taikytinų žemės mokesčio tarifų priimtų po 2020 m. liepos 1 d., tai tokiu pavėluotai priimtu sprendimu nustatyti tarifai būtų taikomi nuo 2022 metų (kaip jau minėta, 2021 m. apskaičiuojant žemės mokestį būtų taikomi 2019 m. nustatyti žemės mokesčio tarifai.

Pavyzdys

|  |
| --- |
| Savivaldybės taryba 2020 m. rugpjūčio 10 d. (t. y. po liepos 1 d.) sprendimu nustato žemės mokesčio tarifus 2021 m. mokestiniam laikotarpiui. Tokiu sprendimu nustatyti žemės mokesčio tarifai šios savivaldybės teritorijoje būtų taikomi ne 2021 m., o 2022 m. mokestiniu laikotarpiu. |

ŽMĮ 6 straipsnyje nustatytas žemės mokesčio tarifas − nuo 0,01 procento iki 4 procentų žemės mokestinės vertės. Savivaldybės taryba nustato konkretų mokesčio tarifą, kuris galios atitinkamos savivaldybės teritorijoje kitą mokestinį laikotarpį, neviršydama nurodytų žemės mokesčio tarifo ribų.

Į Savivaldybės iždo sąskaitą žemės mokesčio gauta: 2019 m. – 970,9 tūkst. Eur, iš jų : 833,3 tūkst. Eur fizinių asmenų ir 137,6 tūkst. Eur juridinių asmenų.

**Sprendimo projekte mokesčio tarifai ir neapmokestinamųjų žemės sklypų dydžiai nurodyti tokie, kurie galioja 2020 metais.**

**2. Kokios siūlomos naujos teisinio reguliavimo nuostatos ir kokių rezultatų laukiama**

**Žemės mokesčio tarifas 2021 metams turi būti nustatytas iki 2020 m. liepos 1 d. Jeigu Savivaldybės taryba iki birželio 1 d. nenustatys kitų konkrečių mokesčių tarifų, tai 2021 metams bus taikomi 2020 metų tarifai.**

*Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai.**

*Sprendimo projekto įgyvendinimui lėšų nereikia.*

**4. Numatomo teisinio reguliavimo poveikio vertinimo rezultatai.**

*Priėmus sprendimo projektą, neigiamų pasekmių nenumatoma.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

**6. Sprendimo projekto iniciatoriai:** Finansų skyrius.

**7. Sprendimo projekto rengimo metu gauti specialistų vertinimai ir išvados.**

Negauta.

Finansų skyriaus vedėja Dalė Petrėnienė